Diari Oficial de la Generalitat Valenciana


Sumari del DOGV 7030, del 23-05-2013 (2013/5168)

RESOLUCIÓ de 2 de maig de 2013, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7030

Data del DOGV
:   23-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5168


Data del document
:   02-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 2 de maig de 2013, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds. [2013/5168]  
Mitjançant l'Orde 35/2012, 22 de juny de 2012 (DOCV 6812, 06.07.2012), de la Conselleria d'Educació, Formació i Ocupació, es van aprovar les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses i es van convocar per a l'exercici 2012, donant així compliment al mandat de l'article 129.2 de la Constitució espanyola, així com als establits en els articles 49.1.21 i 80.4 de l'Estatut d'Autonomia de la Comunitat Valenciana.   
La base 1.4 de l'Orde 35/2012 establix que, en compliment del que establixen l'article 23.2 de la Llei 38/2003, de 17 de novembre, General de Subvencions, i de l'article 47.11 del Text Refós de la Llei d'Hisenda Pública Valenciana, i d'acord amb el que establisca la Llei de Pressupostos de la Generalitat per a l'exercici corresponent, mitjançant una resolució dictada per la persona titular de la conselleria amb competències en la matèria es convocaran les ajudes regulades en l'orde esmentada i es donarà publicitat de les línies de crèdit i de l'import global màxim destinat, en l'exercici corresponent, a la concessió de les ajudes que s'hi preveuen, sense perjuí que este es poguera veure incrementat en funció de les disponibilitats pressupostàries.  
  
En l'annex de transferències de la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012) hi ha crèdit adequat i suficient per a atendre la present convocatòria, a càrrec de l'aplicació pressupostària 31.94.99.957.23.9, línia T5266000, Programa de suport a l'economia social.  
  
En virtut d'això, en compliment del que preceptuen els articles 9 i 17 de la Llei 38/2003, General de Subvencions, i fent ús de les facultats que conferix al conseller l'article 28 de la Llei 5/1983, del Consell, i l'article 47 de la Llei d'Hisenda Pública de la Generalitat Valenciana, i el que establix el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, Resolc:  
  
  
Primer. Convocatòria d'ajudes per a l'exercici 2013 i dotació econòmica  
Per a l'exercici 2013, i de conformitat amb el que establix Pressupostos de la Generalitat Valenciana per a l'exercici esmentat, es convoquen subvencions per a la concessió d'ajudes al foment de cooperatives i societats laborals en la Comunitat Valenciana en les modalitats d'ajudes per raó de la incorporació de desocupats com a socis treballadors o de treball i per a prestació d'assistència tècnica, regulades en la bases 15 i 17 de les aprovades per mitjà de l'Orde 35/2012, de 22 de juny de 2012, de la Conselleria d'Educació, Formació i Ocupació, que es finançaran a càrrec de la secció 11, programa 315.10, Condicions de treball, cooperativisme i economia social; capítol, línia i imports que a continuació s'indiquen:  
1. Les ajudes per a la incorporació de desocupats com a socis treballadors o de treball regulades en la base 15 es finançaran a càrrec del capítol IV, codi línia T5266000, amb un import global màxim de 1.376.810 euros, dels quals 189.450 euros són finançats pel Fons Social Europeu, Programa Operatiu 2007-2013; 47.360 euros són cofinançament als anteriors amb fons propis de la Generalitat; 1.040.000 d'euros són fons finalistes procedents del Servici Públic d'Ocupació Estatal, cofinançats al seu torn pel Fons Social Europeu i els restants 100.000 euros són fons propis no condicionats de la Generalitat Valenciana.  
  
2. Les ajudes per a assistències tècniques regulades en la base 17 es finançaran a càrrec del capítol IV, codi línia T5266000, amb un import global màxim de 60.000 euros procedents de fons finalistes del Servici Públic d'Ocupació Estatal, cofinançats al seu torn pel Fons Social Europeu.  
  
Segon. Terminis de presentació de sol·licituds per a l'exercici 2013  
Per a l'exercici 2013, podran sol·licitar-se les ajudes que es convoquen en els terminis que a continuació s'assenyalen:   
1. Las ajudes per raó d'integració laboral de socis en empreses d'economia social, des de l'endemà de la publicació d'esta resolució i fins al dia 13 de setembre de 2013, i s'hauran de sol·licitar en qualsevol cas dins dels quatre mesos següents de la integració del soci. No obstant això, quan la incorporació com a socis treballadors o de treball en cooperatives o societats laborals s'haguera produït en el tercer quadrimestre de l'any 2012 les sol·licituds només podran presentar-se en el termini de dos mesos, comptadors des de l'endemà de la publicació en el Diari Oficial de la Comunitat Valenciana de la present resolució.  
  
2. Las sol·licituds per a obtindre subvencions per a prestacions d'assistència tècnica podran presentar-se en el termini d'un mes, comptador des de l'endemà de la publicació d'esta resolució.  
  
Tercer. Convocatòria oberta d'ajudes per a la incorporació de socis  
  
1. La resolució de les sol·licituds d'ajuda per a la incorporació de socis es realitzarà en règim de convocatòria oberta:   
Sense perjuí del que s'ha disposat respecte de l'import global màxim destinat en l'exercici 2013 a finançar les ajudes a la incorporació de socis regulades en la base 15 i de conformitat amb el que establix l'article 59 del Reglament de la Llei General de Subvencions, aprovat pel Reial Decret 887/2006, de 21 de juliol, s'establix, per a les dites ajudes, la realització de dos procediments de selecció successius en l'exercici 2013.  
Una primera selecció tindrà lloc entre les sol·licituds d'ajuda per a integració de socis que es presenten dins del termini de dos mesos següents a la publicació de la present convocatòria, i es realitzarà una segona selecció entre les sol·licituds presentades des d'eixa última data i fins a la data de finalització del termini màxim de presentació de sol·licituds.  
2. L'import màxim de les ajudes a atorgar a les sol·licituds presentades en el primer dels períodes que es fixen en l'apartat anterior serà d'1.140.000 euros, i s'establirà com a import màxim a atorgar a les que es presenten en el segon període el de 236.810 euros, esta última xifra podrà ser incrementada amb la quantitat a què ascendisca el finançament no aplicat a les ajudes a què es referix el primer dels períodes, als efectes del qual, la resolució que acorde el trasllat haurà d'expressar-ne la quantia i el període a què s'aplicarà, sense que, en cap cas, l'acord de trasllat puga suposar menyscabament dels drets de les empreses que hagueren sol·licitat esta ajuda durant el primer dels referits períodes. En ambdós períodes, el termini màxim per a dictar una resolució serà de tres mesos, de conformitat amb el que s'ha establit amb caràcter general en la base 7.4 de les reguladores d'estes ajudes.   
  
  
Quart. Consideració de ajudes de minimis  
De conformitat amb el que establix l'article 7.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea, es fa constar que el règim d'ajudes de la present resolució de convocatòria no necessita la seua notificació a la Comissió Europea, ja que estan acollides al règim de minimis establit en el Reglament (CE) número 1998/2006, de la Comissió, de 15 de desembre de 2006 (DOCE L 379, 28.12.2006), circumstància arreplegada expressament en la base 7.9 de l'orde d'ajudes de referència.  
  
Quint. Recursos  
Contra esta resolució, que esgota la via administrativa, es podrà interposar un recurs de reposició davant del mateix òrgan, en el termini d'un mes, comptador des de l'endemà de la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, o bé directament un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que es puga interposar qualsevol altre recurs dels previstos en la legislació vigent.   
  
  
València, 2 de maig de 2013.- El conseller d'Economia, Indústria, Turisme i Ocupació: Máximo Buch Torralva.